Diari Oficial de la Generalitat Valenciana


Sumari del DOGV 5899, del 24-11-2008 (2008/13116)

RESOLUCIÓ de 22 d'abril de 2008, de la Direcció General per al Canvi Climàtic, per la qual s'atorga a l'empresa Tintes y Acabados Mediterráneo, SL l'autorització ambiental integrada per a una indústria d'acabaments tèxtils al terme municipal de Picassent.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5899

Data del DOGV
:   24-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13464


Data del document
:   22-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Picassent
    * empresa privada
    * indústria tèxtil

RESOLUCIÓ de 22 d'abril de 2008, de la Direcció General per al Canvi Climàtic, per la qual s'atorga a l'empresa Tintes y Acabados Mediterráneo, SL l'autorització ambiental integrada per a una indústria d'acabaments tèxtils al terme municipal de Picassent. [2008/13782]  
Vistos els documents que es troben en l'expedient 351/06 IPPC, instruït a instàncies de l'empresa Tintes y Acabados Mediterráneo, SL, a fi d'obtenir l'autorització ambiental integrada per a una indústria d'acabaments tèxtils, s'emet aquesta resolució de conformitat amb els següents  
Antecedents de fet  
Primer. Amb data 29 de desembre de 2006, José Ignacio Casanova Royo en representació de l'empresa Tintes y Acabados Mediterráneo, SL, amb CIF B-96358585, presenta en la Conselleria de Territori i Habitatge una sol·licitud d'autorització ambiental integrada per a una indústria d'acabaments tèxtils ubicada al polígon industrial carrer 4, núm. 3 de Picassent (València), i que es detalla en l'annex I.  
En data 30 de maig de 2007 l'empresa aporta documentació complementària que inclou l'informe de compatibilitat urbanística emés per l'Ajuntament de Picassent.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 26 de febrer de 2007 es rep un informe del Servei de Protecció de l'Ambient Atmosfèric.  
En data 3 d'agost de 2007 es rep un informe del Servei de Residus Urbans en el qual es requereix documentació complementària. Com a conseqüència d'aquest requeriment, l'empresa aporta documentació complementària a l'expedient.  
Quart. Amb data 13 de juliol de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5555).  
Durant aquest període no es presenten al·legacions al projecte ni a aquesta Conselleria ni a l'Ajuntament de Picassent. En l'expedient consta el certificat de la informació pública.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 7 de gener de 2008, es rep un informe favorable de l'Ajuntament de Picassent.  
Així mateix, s'ha incorporat a l'expedient un informe del Servei de Protecció de l'Ambient Atmosfèric pel qual es requereix documentació complementària en matèria d'emissions.  
Seté. Amb data 28 d'abril de 2008, l'empresa manifesta la seua conformitat amb la proposta de resolució d'autorització ambiental integrada  
Vuité. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 351/06 IPPC de sol·licitud d'autorització ambiental integrada, promogut per Tintes y Acabados Mediterráneo, SL  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 7.1 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, resolc:  
Primer. Concedir a Tintes y Acabados Mediterráneo, SL, l'autorització ambiental integrada per a la indústria d'acabaments tèxtils ubicada al polígon industrial carrer 4, núm. 3 de Picassent (València), d'acord amb el Projecte bàsic per a la sol·licitud d'autorització ambiental integrada de Tintes y Acabados Mediterráneo, SL, de 21 de desembre de 2006, i subscrit per la Sra. Begoña Picó Monllor, la qual queda inscrita en el Registre General d'Instal·lacions IPPC de la Comunitat Valenciana amb el número 260-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus que es descriuen en la documentació presentada i que, per tant, s'autoritzen, s'inclouen en la següent taula, en la qual s'indiquen els contaminants que s'han de mesurar en cada un d'aquests:  
  
Els set primers focus de la llista es consideren com a focus canalitzats, mentre que els sis restants són emissions canalitzades no classificades en el Decret 833/1975 i que no tenen combustió, sinó que   
  
\* \* \* \* \* \* \* \* \* \* \* \* \* \* \* \* \* \* \*  
  
extrauen la calor residual dels processos, per la qual cosa no emeten contaminants.  
Els valors límit d'emissió a complir seran els següents:  
  
Els valors límit d'emissió que s'han de complir en el focus 7 seran els següents:  
  
Quant als focus que emeten compostos orgànics volàtils (focus 3, 4, 5 i 6), els valors límit d'emissió que s'han de complir seran:  
(1) El primer valor límit d'emissió s'aplica a les activitats d'assecatge i el segon a les de recobriment.  
(2) En les instal·lacions per a recobriment de tèxtil que utilitzen dissolvents nitrogenats amb tècniques que permeten la reutilització dels dissolvents recuperats, el límit d'emissió aplicat a les activitats de recobriment i assecatge en conjunt serà de 150.  
S'haurà de complir el valor límit d'emissió en gasos residuals en cada un dels focus independentment.  
Quan en la instal·lació afectada pel Reial decret 117/2003 s'utilitzen substàncies o preparats que, a causa del seu contingut en compostos orgànics volàtils classificats com ara carcinògens, mutàgens i tòxics per a la reproducció, presenten determinades fases de risc, d'acord amb el que estableix el Reial decret 363/1995, de 10 de març, pel qual s'aprova el Reglament sobre notificació de substàncies noves i classificació, envasament i etiquetatge de substàncies perilloses, s'hauran de complir els valors límit d'emissió i la resta de disposicions establides en l'article 5 del Reial decret 117/2003, de 31 de gener. No obstant això, s'hauran de substituir aquestes substàncies, en la mesura que siga possible, per substàncies i preparats menys nocius.  
1.2. Control de les emissions  
Per al cas de les instal·lacions afectades pel Reial decret 117/2003, el titular de la instal·lació haurà de remetre a la Direcció General per al Canvi Climàtic abans del 28 de febrer de cada any el pla de gestió de dissolvents de l'any precedent per a comprovar el compliment dels valors límits d'emissió i sempre que l'òrgan competent ho sol·licite. S'haurà d'assegurar la traçabilitat dels valors aportats de cada un dels corrents implicats en el pla de gestió de dissolvents, els quals, si s'escau, hauran d'estar avalats per les corresponents factures de compres de dissolvents, mesuraments d'emissions en focus canalitzats, albarans del gestor, resultats analítics o altres.  
La periodicitat de mesurament per ECMQA per als 7 focus canalitzats considerats emissors de contaminants serà la següent:  
  
Les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre han de referir-se a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15% .  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments   
L'empresa disposa de tres punts d'abocament al clavegueram, un d'ells de les aigües sanitàries i industrials i els altres dos per a les aigües pluvials.  
L'empresa disposa d'una xarxa pròpia de sanejament que recull i canalitza tots els abocaments residuals d'origen industrial procedents dels processos de rentatge, descruatge-blanqueig, tintura, etc, com també d'origen sanitari, fins a la planta depuradora d'aigües residuals de l'empresa, i una vegada tractades les aigües s'aboquen a la depuradora del polígon industrial de Picassent on es realitza una depuració més exhaustiva i, finalment, arriben a un col·lector de la xarxa de clavegueram municipal. En aquest sentit, la xarxa del polígon industrial disposa d'un únic punt d'abocament a la xarxa municipal de la depuradora existent, la titularitat i explotació de la qual correspon a la Comunitat de Propietaris del Polígon Industrial de Picassent.  
Les aigües pluvials es troben canalitzades fins al clavegueram municipal, on aboquen en dos punts.  
Els abocaments han de complir en tot moment els límits de contaminants reflectits en la corresponent ordenança municipal d'abocaments a la xarxa municipal de clavegueram de Picassent.  
S'ha d'actuar segons allò especificat en el projecte, de manera que es garantisca la inexistència d'abocament d'aigües residuals al domini públic hidràulic (abocament zero).  
El titular haurà de mantenir tots els abocaments generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte al domini públic hidràulic. Així mateix, haurà de constar en l'expedient, un informe emés per l'ens encarregat de la gestió de la depuradora de destinació, en el qual es pronuncie expressament de manera favorable a la connexió de l'abocament de l'esmentada activitat, amb indicació expressa que aquests abocaments són compatibles amb el compliment dels valors límit d'emissió fixats en l'autorització d'abocament de la depuradora, tant des del punt de vista del volum com per qualitat de l'influent.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa" i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no alteració de les seues característiques qualitatives i la innocuïtat del seu abocament al domini públic hidràulic, si s'escau.  
D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
4. Protecció del sòl i de les aigües subterrànies  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
  
\* \* \* \* \* \* \* \* \* \* \* \* \* \* \* \* \* \* \* \*Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl, d'acord amb el que estableix l'article 3.1 de l'esmentat Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 d'aquest Reial decret.  
D'altra banda, l'empresa disposa de dos depòsits soterrats de fueloil de 50 m³ cada un, donats de baixa en 2001. Per tant, el titular haurà de dur a terme l'extracció de residus i neteja dels depòsits com també la realització de les seues proves d'estanquitat, previstes en el RD 1523/1999, d'1 d'octubre, pel qual es modifica el Reglament d'instal·lacions petrolíferes, i aportar els resultats obtinguts. Aquests aspectes s'hauran de tenir en compte a fi de verificar una probable contaminació del sòl; sobretot en el cas en què el depòsit haguera de ser desmantellat i s'haguera d'excavar la terra adjacent, i en aquest cas caldrà controlar i, si s'escau, analitzar la possible afecció, els resultats de la qual s'hauran de comunicar al Servei de Residus Urbans.  
5. Residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
5.1.Producció de residus  
S'autoritza Tintes y Acabados Mediterráneo, SL per a la producció dels residus següents, sempre que les instal·lacions es corresponguen amb les descrites en el projecte, la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 10,5 t/dia i anual de 3.800 tones.  
  
La instal·lació depuradora d'aigües residuals industrials i sanitàries és susceptible de generar llots de depuració, per la qual cosa en el termini de tres mesos s'haurà de detallar: quantitats anuals produïdes, caracterització i codificació com a residu d'acord amb l'Ordre MAM/304/2002 i, a més, en cas de ser residus perillosos, conforme al RD 833/1988 i el RD 952/1997 que el modifica, el gestor de destinació com també aportar còpia compulsada del document d'acceptació.  
En l'àmbit de la producció de residus, s'inscriurà el centre de referència com a productor dels residus perillosos indicats anteriorment, d'acord amb la legislació sectorial vigent en matèria de residus.  
En el termini de tres mesos, s'haurà d'aportar còpies compulsades dels documents d'acceptació en vigor dels residus generats, emesos per un gestor degudament autoritzat, a nom del titular d'aquesta autorització ambiental integrada com a productor dels esmentats residus.  
5.1.1. Control de la producció de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos i posteriorment han de ser lliurats a un gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, s'ha de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la seua destinació i la relació que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
Causes de l'incident.  
Hora en què es va produir i la seua duració.   
Característiques de l'emissió o abocament.  
Mesures correctores adoptades.  
Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14710:1996.  
Així mateix, quan es determine el cessament d'alguna de les unitats, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.   
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.   
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 22 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Tintes y Acabados Mediterráneo, SA es dedica a la realització de tintures i acabaments sobre teixits de cotó i les seues mescles, en la fàbrica existent i en funcionament situada a Picassent (València), la qual no ha patit cap modificació substancial des de la seua obertura.  
La capacitat de la fàbrica és de 10,5 t/dia de producte acabat i una quantitat anual de 3.800 tones.  
El procés productiu es descriu breument en els punts següents:  
Recepció i preparació de matèries primeres: productes tèxtils en forma de teixits en cru.  
Pretractament per a preparar els teixits: socarrament, desencolada, descruatge, merceritzatge, blanqueig i assecatge.  
Tintura dels tipus continu (Pad-dry), semicontinu (Pad-batch) i discontinu (Jigger i Jets).  
Repòs  
Assecatge per contacte indirecte, en ram i en assecador de contacte.  
Acabaments: sanforització, suavitzatció.  
Repassada i neteja manual de taques  
També existeixen en l'empresa instal·lacions auxiliars o accessòries: oficines, lavabos i vestidors, menjador, laboratori, taller i depuradora.